system
Răspunde în limba română, în stilul Wikipedia, cat mai corect gramatical.
user
Cum ai descrie Județul Severin (interbelic)?
assistant
Județul Severin a fost o unitate administrativă de ordinul întâi din Regatul României, aflată în regiunea istorică Banat. Reședința județului era municipiul Lugoj. Județul a luat ființă în anul 1926, ca urmare a divizării fostului județ Caraș-Severin.

Întindere 

Județul se afla în partea sud-vestică a României Mari, în estul regiunii Banat. Județul cuprindea părți din actualele județe Caraș-Severin, Timiș, Arad și Mehedinți. Se învecina la vest cu județele Timiș-Torontal și Caraș, la sud cu Iugoslavia, la est cu județele Mehedinți și Hunedoara, iar la nord cu județul Arad. Județul Severin a fost desființat odată cu reforma administrativă din 6 septembrie 1950.

Organizare 
Teritoriul județului era împărțit inițial în șase plăși:
 Plasa Birchiș,
 Plasa Caransebeș,
 Plasa Făget,
 Plasa Lugoj,
 Plasa Orșova și
 Plasa Teregova.

Ulterior au fost înființate încă două plăși:
 Plasa Balinț și
 Plasa Sacul.

Pe teritoriul județului se aflau trei comune urbane (orașe): Lugoj (reședința județului, inițial oraș, ulterior municipiu), Caransebeș și Orșova.

Populație 
Conform datelor recensământului din 1930 populația județului era de 239.586 de locuitori, dintre care 76,6% români, 9,6% germani, 6,6% maghiari, 2,2% țigani ș.a. Din punct de vedere confesional majoritatea populației județului era alcătuită din ortodocși (75,4%), urmați de romano-catolici (14,9%), greco-catolici (3,9%), reformați (3,1%) ș.a.

Mediul urban 
În anul 1930 populația urbană a județului era de 40.456 locuitori, dintre care 47,3% români, 24,5% germani, 16,8% maghiari, 4,6% evrei, 3,1% țigani, 1,2% cehi și slovaci ș.a. Din punct de vedere confesional orășenimea era alcătuită din 46,4% ortodocși, 36,4% romano-catolici, 4,9% reformați, 4,8% mozaici, 4,1% greco-catolici, 2,3% lutherani ș.a.

Materiale documentare

Referințe

Legături externe 

 Portretul României Interbelice - Județul Severin